Erik Fløan

Erik Fløan (født 18. februar 1993 i Stjørdal) er politisk journalist i Trønder-Avisa, og kommer fra Stjørdal i Trøndelag. Han er tidligere høyrepolitiker.

Bakgrunn 
Fløan vokste opp like ved slektsgården Østre Fløan på Skatval, og er tippoldebarn av bondepolitikeren Johan L. Fløan.

Han har gått på Ole Vig videregående skole og studert statsvitenskap og historie ved NTNU. Han har arbeidet i blant annet skogeiersamvirket og næringslivets organisasjoner.

Politikk 
Fløan var leder i Nord-Trøndelag Unge Høyre 2009–2012 og direktevalgt medlem av Unge Høyres landsstyre 2012–2014. Fløan har vært medlem av Nord-Trøndelag fylkesting, senere Trøndelag fylkesting, 2011–2019. Han ledet partiets fylkestingsgruppe i Nord-Trøndelag 2015–2017. Han var Høyres 2. vararepresentant til Stortinget fra Nord-Trøndelag 2013–2017 og leder i Stjørdal Høyre 2014–2017. I 2018 ble han rådgiver for Høyres bystyregruppe i Trondheim, en jobb han hadde frem til oktober 2019.

Referanser

Eksterne lenker 
 
 

Høyre-politikere i Nord-Trøndelag
Lokalpolitikere i Stjørdal
Vararepresentanter til Stortinget
Tillitsvalgte i Unge Høyre
Alumni fra NTNU
Personer fra Stjørdal kommune